**KRAJEVNA SKUPNOST GRADIŠČE NAD PRVAČINO**

Datum: 10.5.2023 ob 19h

**ZAPISNIK**

**6. seje sveta KS Gradišče, ki je potekala 10.5.2023 ob 19:00 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Agnes Jurkič in Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 5. seje KS Gradišče , z dne 15.4.2023.

2. Potek in organizacija praznika Binkošti.

3. Pregled zapisnika iz sestanka Gradišč Slovenije 2023

4. Organizacija udeležitve dogodka srečanje Gradišč 2023

5. Priprava podatkov za rebalans 2023-priprava seznama investicij financiranih iz proračuna KS

6. Stanje proračuna KS Gradišče

7. Razno, pobude, vprašanja (status projekta kanalizacija in ureditve lastništva stavbe 41, preplastitev ceste na relaciji Draga-Gradišče, status projekta mrliške vežice, članek Primorske novice na temo plazu,…)

8. Izplačilo sejnin.

**AD 1**

**Tanja Gregorič (predsednica)** je članom KS povzela zapisnik 5. seje z dne 15.4.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 5. redne seje sveta KS Gradišče z dne 15.4.2023.**

**AD 2**

Govora je o pripravi na praznik Binkošti. Člani se pogovarjamo o pripravi srečelova, ki se ga organizira preko društva NI DA NI, kot prostovoljni prispevek v višini 2,00EUR na srečko. V nadaljevanju se dogovarjamo o ponudbi pijače in hrane. V šanku se bo za določeno vrednost prispevka dobilo pivo, vino, radensko, jabolčnik in sok pingo. Na voljo bo tudi žgana pijača Jeger. Hrana se naroči pri mesnici Faganel in sicer cca 15kg čevapčičev, 10kg svinjskega vratu, 5kg hrenovk in 10kg piščančjega mesa. Naroči se tudi 15 štruc narezanega kruha. Porcija hrane naj bi bila 7EUR. Nabavi se še jedilni pribor za potrebe 100ljudi. Prispevki pridobljeni iz naslova srečelova, pijače in hrane se bo uporabilo za obnovo kuhinje, kar se je tudi obvestilo vaščane. Vaščane se je pozvalo, da tisti, ki igrajo na katerikoli glasbeni inštrument, naj ga prinesejo s sabo, da se bo ob živi glasbi pozabavalo. Na voljo bojo tudi družbene igre npr. igranje briškole, škuljade, badminton, košarka…)

**AD 3**

Članom se predstavi zapisnik iz sestanka Gradišč Slovenije 2023. Dogovorjen je bil datum 24.6.2023, lokacija in sam program.

**AD 4**

V nadaljevanje se člani pogovarjamo o organizaciji srečanja Gradišč, ki bo 24.6.2023 v Vojniku. Pripravilo se bo obvestilo vaščanom glede datuma, ure odhoda. Na obvestilu bo tudi podatek o višini prispevka za avtobusni prevoz in višini vrednosti listkov za hrano in pijačo na samem srečanju. Svet KS Gradišča se strinja, da se udeležencem časti sendvič in pijača, ki se jo razdeli med prevozom na Srečanje.

**AD 5**

Člani se dogovarjamo o pripravi podatkov za rebalans 2023-pripravi seznama investicij financiranih iz proračuna KS:

* Obnova kuhinje;
* Obnova fasade na delu stavbe, ki je obrnjena proti stanovanjem;
* Menjava oken na delu stavbe, ki je obrnjena proti stanovanjem;
* Ogrevanje dvorane – toplotna črpalka;
* Izolacija in popravilo strehe.

Potrebno bo pridobiti vse potrebne ponudbe.

**AD 6**

Glede stanja proračuna KS Gradišče, nam v tem trenutku ni znano.

**AD 7**

Člani sveta se pogovarjamo o raznih točkah:

* status projekta ureditve kanalizacije v vasi – ni novih informacij;
* ureditev lastništva stavbe 41, solastnik se ne strinja s pripravljenim sporazumom, g.Dejan ima ustno informacijo s strani prejšnjega solastnika, da del parcele pripada njemu in ne KS. Člani ugotavljamo, da je skupni prostor predvsem namenjen dostavi in ne dolgotrajnemu parkiranju, kar je potrebno vpisati v pogodbo in posredovati notarki.
* Parkiranje avtomobilov v vasi je ponovno težava; pripravilo se bo dopis s katerim se bo vaščane opozorilo na to težavo;
* Pogovarjali smo se o preplastitev ceste na relaciji Draga-Gradišče, član A.F. je izrazil prošnjo o odstranitvi ostanka »grušča« na parceli njegove none;
* O statusu projekta mrliške vežice ni nič novega
* Govora je še o čiščenju dreves in nedelujoči javni razsvetljavi.

**AD 8**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 21:29.

Sejo je vodila Tanja Gregorič.

Zapisala:

Danijela Jurkič

Predsednica sveta KS Gradišče

Tanja Gregorič